হাইতিতে কলেরা মহামারিতে নিহতের সংখ্যা ১৪১৫ জনে পৌঁছেছে। এপর্যন্ত সর্বমোট ৬০ হাজার ২৪০ জনকে কলেরার চিকিৎসা দেওয়া হয়েছে। মঙ্গলবার স্বাস্থ্য বিভাগ থেকে এ তথ্য জানানো হয়েছে। হাইতির রাজধানীতেও কলেরা মহামারি আকারে ছড়িয়ে পড়তে পারে বলে সরকার আশঙ্কা করছে। ভয়ের কারণ হচ্ছে, ভূমিকম্পের পর রাজধানীতে কয়েক লাখ মানুষ আশ্রয় কেন্দ্রে বাস করছেন। হাইতিতে গত জানুয়ারি মাসে ভয়াবহ ভূমিকম্পে প্রায় ৩ লাখ মানুষ নিহত হয়। বাস্তুহারা হয় ১০ লাখ মানুষ।(এপি)